		
	



	




МЕТОДИКА
ЗА КОМПЛЕКСНА ОЦЕНКА НА ОФЕРТИТЕ

	В провежданите процедури за избор с публична покана по чл. 51 от ЗУСЕФСУ и ПМС № 4/11.01.2024 г. с предмет „Изработване на технически проект и изграждане на ФЕЦ с мощност минимум 50 kW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии) с капацитет минимум 100 kWh, свързани към изградената фотоволтаична система“ за изпълнител се определя участникът, предложил икономически най-изгодната оферта, при критерий на възлагане „Показатели, посочени в Методиката за оценка“. Съгласно чл. 3, ал. 8 от ПМС № 4/2024 оценката на офертите се основава единствено на показателите, свързани с измерване на качеството. За ФЕЦ не се прилага показател „цена“, тъй като по процедура BG16RFPR001-2.004 допустимите разходи за дейностите са определени от Управляващия орган като единични разходи с точно фиксирана стойност, а оценяването се извършва само по качествени показатели, свързани с техническите и експлоатационните характеристики на предлаганото оборудване за монтаж. 
Въз основа на определения критерий за възлагане, класирането на допуснатите до участие оферти се извършва на база получената от всяка оферта “Комплексна оценка” - (КО), като сума от индивидуалните оценки по определените предварително показатели, със съответните относителни тегла в комплексната оценка, както следва:

	Показател - П
(наименование)
	Относително тегло
	Максимално възможен брой точки
	Символно обозначение
( точките по показателя)

	1
	2
	3
	4

	1.Допълнителни технически и функционални характеристики П 1
	20 % (0,20)
	100
	Т д.т.х.

	2.Гаранционни условия и гаранционно обслужване П 2
	40 % (0,40)
	100
	Т г

	3.Срок за изпълнение П 3
	40 % (0,40)
	100
	Т с



В колона № 1 са посочени определените показатели с техните обозначения; в колона № 2 са посочени относителните тегла на всеки показател, като процент от комплексната оценка (до 100%); в колона № 3 е посочен максимално възможният брой точки; в колона № 4 е дадено символното обозначение на точките, които ще получи дадена оферта в конкретен показател. 

Оценката се извършва по приложената методика с данни по подадените оферти. Преди да пристъпи към оценяване на показателите от техническото и ценовото предложение на кандидатите, комисията от назначени оценители проверява дали същите са подготвени и представени в съответствие с изискванията на документацията за участие в процедурата и техническите спецификации. 
Комисията предлага за отстраняване от процедурата участник, който е представил оферта, която не отговаря на предварително обявените условия и законовите изисквания, като оценителите могат по всяко време да проверяват заявените от кандидатите данни, да искат разяснения относно офертата и представените към нея документи, както и да изискват писмено представяне в определен срок на допълнителни доказателства за обстоятелствата, посочени в офертата. Предоставените в тази връзка разяснения от кандидатите не могат да водят до промени в техническото и ценовото предложение на техните оферти. Когато при извършването на такива проверки се установи, че даден кандидат е дал невярна информация в своето техническо предложение, която влияе на допустимостта на техническата оферта или на оценката по показател „Допълнителни технически и функционални характеристики П 1“, същият ще бъде отстраняван от процедурата на основание чл. 8, ал. 3, т. 5 от ПМС № 4/11.01.2024 г. 

Указания за определяне на оценката по всеки показател :

Показател 1 – „Допълнителни технически и функционални характеристики”, с максимален брой точки – 100 и относително тегло в комплексната оценка – 0,20.


Таблица № 1 

	Параметри
	Обозначение
	Брой точки 

	Фотоволтаични модули 

	1. Ефективност на модула: ≥ 22,5%
	Т д.т.х.1
	30

	2. Деградация първа година на модула: ≤ 1%
	Т д.т.х.2
	30

	3. Линейна деградация на модула ≤ 0,4% на година, гарантирана за ≥ 25 години
	Т д.т.х.3
	40

	Максимално възможни точки по Показател 1 „Допълнителни технически и функционални характеристики”– Т д.т.х.
	Т д.т.х. = (Тд.т.х.1+Тд.т.х.2+ Тд.т.х.3)
	100


* Точки се присъждат при наличието на описаните в таблицата параметри или по-добри.


Точките по първия показател на n- я участник се получават по следната формула:

П 1 =  Т д.т.х.   х   0,20 , където :

· „0,20” е относителното тегло на показателя.

Предложените технически характеристики се доказват с официален технически лист, гаранционни условия или друг документ на производителя, в който съответните стойности са изрично посочени. При липса на документално доказване точки за съответната характеристика не се присъждат.

Показател 2 – „Гаранционни условия и гаранционно обслужване”, с максимален брой точки – 100 и относително тегло в комплексната оценка – 0,40. 


Таблица № 2 за показател П 2
	
	Характеристика
	Параметри
	Точки

	1
	Гаранционен срок в месеци
	60 месеца
	1

	
	
	> = 61 месеца и <  72 месеца
	5

	
	
	> = 72 месеца и <  84 месеца
	10

	
	
	> = 84 месеца и < 96 месеца
	15

	
	
	> = 96 месеца и < 108 месеца
	20

	
	
	> = 108 месеца и <= 120 месеца
	50

	2
	Време за реакция при авария с посещение на сервизен екип
	>=1 час и < 2 час
	50

	
	
	>= 2 часа и <=8 часа
	20

	
	
	>= 9 часа и <= 24 часа
	10

	
	Максимално възможни точки по показател 
„Гаранционни условия и гаранционно обслужване“ – Т г
	100 точки



* Кандидатите следва да предлагат гаранционен срок в кръгъл месец и време за реакция при авария с посещение на сервизен екип в кръгли часове. Минималният допустим гаранционен срок е 60 месеца, а максималният оценяван гаранционен срок е 120 месеца. Предложен срок над 120 месеца се приема и оценява като 120 месеца. Кандидати, чиито оферти не отговарят на тези изисквания ще бъдат отстранявани от участие в процедурата. 


Точките по втория показател на n-я участник се получават по следната формула:

П 2 =  Т г   х   0,40, където:

· „0,40” е относителното тегло на показателя.


Показател 3 – „Срок за изпълнение”, с максимален брой точки – 100 и относително тегло в комплексната оценка – 0,40. 

Максималният брой точки получава офертата с предложен най-кратък срок за изпълнение – 100 точки. Точките на останалите участници се определят в съотношение към най-краткия срок за изпълнение по следната формула:
                                             С min
            Т с  = 100   х    -----------------, където:
                                             C n 
· „100” е максималните точки по показателя ;
· „Cmin” е най-краткият предложен срок;
· „Cn ”е срокът, предложен от n-я участник.

* Кандидатите следва да предлагат срок за изпълнение на СМР в цели календарни дни от датата на изпращане на възлагателното писмо от Възложителя. Кандидати, чиито оферти не отговарят на тези изисквания ще бъдат отстранявани от участие в процедурата. 
* Предложения, по-кратки от 7 дни за изпълнение на СМР от датата на изпращане на възлагателното писмо от Възложителя ще бъдат считани за нереалистични и на това основание, кандидатите, от които изхождат, ще бъдат отстранявани от участие в процедурата.

Точките по третия показател на n-я участник се получават по следната формула:

П 3 =  Т с  х  0,40, където:

· „0,40” е относителното тегло на показателя.


Комплексната оценка /КО/ на всеки участник се получава като сума от оценките на офертата по трите показателя, изчислени по формулата: 

КО = П 1 + П 2 + П 3 

Офертата получила най-висока комплексна оценка, се класира на първо място.
Резултатът от оценката на кандидатите се закръгля до втория знак след десетичната запетая.
В случай, че двама или повече кандидати в процедурата получат равни КО, за изпълнител се избира кандидатът, който има по-висока оценка по показател „Срок за изпълнение на СМР”.
В случай, че и точките по този показател са равни, изпълнителят се определя чрез публичен жребий.

